Borsodsziráki Közös Önkormányzati Hivatal Jegyzőjétől

3796.Borsodszirák Fő út 35. Tel: 48/525-003. Fax: 48/342-894

e-mail: jegyzo@borsodszirak.hu

**Hirdetmény**

**Borsodszirák, Damak, Hangács, Hegymeg, Irota, Lak, Nyomár, Tomor** települések közigazgatási területére a vármegyei főállatorvos ***2024. október 5. és 2024. október 25.*** *közötti* időszakra *legeltetési tilalmat és ebzárlatot* rendeltel a következők szerint:

***Ebzárlat:***

* **tartási helyén minden kutyát és macskát elzárva, illetőleg a kutyákat megkötve úgy kell tartani, hogy azok más állattal vagy emberrel ne érintkezhessenek; zárt udvarban a kutyák elzárását vagy megkötését mellőzni lehet, ha azok onnan ki nem szökhetnek;**
* **kutyát tartási helyéről csak pórázon vezetve és szájkosárral szabad kivinni;**
* a település területéről kizárólag érvényes veszettség elleni védőoltással rendelkező kutyát vagy macskát és csak a hatósági állatorvos kedvező eredményű vizsgálata után és engedélyével szabad kivinni.
* **Az érvényes veszettség elleni védőoltással rendelkező**
	1. **vadászebek,**
	2. **a fegyveres erők és fegyveres testületek ebei,**
	3. **a katasztrófa-mentő ebek,**
	4. **a segítő és terápiás ebek, valamint a látássérült embereket vezető ebek** rendeltetési céljuknak megfelelő használatuk idejére **mentesek a fent foglalt korlátozás alól.**
* Az ebzárlat alatt befogott kóbor húsevőket hatósági megfigyelés alá kell helyezni az ebzárlat időtartamára.
* Az ebzárlat alatt húsevő állatok összevezetésével járó rendezvény (pl. kiállítás, sportrendezvény) **nem tartható**.
* A települések sűrűn lakott részein nem történik vakcina kiszórás, a külterületi/külvárosi zöldterületeken azonban igen.

***Legeltetési tilalom:***

* a szarvasmarhák, bivalyok, juhok, kecskék, lovak, szamarak, öszvérek és sertések legeltetését a lakott *településen belül* az erre kijelölt helyen, ilyen hely hiányában a lakott település határától számított 5001000 méteren belül kell megszervezni,
* *bármely állatfajba tartozó állatok vándorolva történő legeltetése tilos,*
* az állandóan legelőn tartott húshasznú szarvasmarha-állományok legeltetését - az állomány nagyságától függően - 10-20 hektáros területre kell korlátozni.
* Tilos a legelő területén, vagy a lakott területen kívül működő állattartó telepek körül a pásztorebek, terelő kutyák használata.

Borsodszirák, 2024. 10. 04.

 Dr. Fodor Szilvia

 jegyző